Паняцце “абавязаныя асобы”, нагадаем, уведзенае прэзідэнцкім Дэкрэтам №18. Да гэтай катэгорыі належаць грамадзяне, абавязаныя кампенсаваць дзяржаве выдаткі па ўтрыманні сваіх дзяцей у пэўных выпадках: пры адабранні ў iх дзяцей (па рашэнні камісіі па справах непаўнагадовых ці суда, без пазбаўлення бацькоўскіх правоў), пазбаўленні іх бацькоўскіх правоў альбо падчас іх знаходжання ў ЛПП, СІЗА, папраўчых установах. У выпадку нясплаты выдаткаў на ўтрыманне дзяцей, якія знаходзяцца на дзяржаўным забеспячэнні, бацькі ў судовым парадку падлягаюць прымусовай працы, а за адмову ад яе пагражае не толькі адміністратыўная, але і крымінальная адказнасць.